Amrodor

Mae'r erthygl hon yn cynnwys term sydd wedi ei fathu'n newydd sbon: Amrodor o'r Saesneg "multirotor". Gallwch helpu trwy safoni'r termau.
Math o beiriant aml-rotor gyda 3 neu ragor rotor ydy amrodor neu 'amrotor' (gair cyfansawdd: 'aml' a 'rotor'; Saesneg: multirotor) a gynhyrchir i deithio drwy'r awyr. Yn wahanol i'r hofrennydd, un-rotor neu ddau-rotor, mae'r rotors (neu'r 'llafnau') yn sefydlog; mae ongl llafnau'r hofrennydd yn newid eu hongl wrth iddynt chwildroi, er mwyn ei reoli a'i gadw'n sefydlog mewn un lle. Gan fod llafnau'r amrodor, fodd bynnag, yn sefydlog, mae'n rhaid ei reoli gyda drwy newid cyflymder y llafnau unigol. Mae'r rhan fwyaf o amrodyr yn ddi-berson, ac felly'n drôn‎.

Defnyddir amrodyr law yn llaw gyda rheolaeth-radio.OpenPilot  Open source UAV autopilot for multirotors Ceir llawer o amrywiadau - y rhai amlaf yw'r peiriannau 4-llafn y quodcopter (y 'petrodor'), 6-llafn ('hecsrodor') ac 8-llafn ('octrodor').

Er mwyn ysgafnhau'r hedfaniad, ac er mwyn rhoi mwy o bwer a sefydlogrwydd, gosodir y llafnau ar ffurf cyfechelin h.y. gosodir y llafnau mewn parau gyda pob llafn yn troi i gyfeiriad gwahanol (un yn wynebu tuag i lawr a'r llall i fyny.
bawd|upright=1.14|Petrodor cyfechelin - yr OnyxStar FOX-C8 XT Observer gan y cwmni AltiGator.

Gwahardd amrodyr
Yn 2015 daeth deddfau i rym mewn sawl gwlad i reoli amrodyr, ac erbyn Ebrill 2016 roedd un wlad, Monaco wedi'u gwahodd yn llwyr, ac wedi gosod cyfarpar yn ei le i adnabod ac atal amrodyr. Gosododd gwmni o Gaergrawnt, Aveilant, synhwyryddion radar-holgraffig, sy'n ddigon sensitif i synhwyro aderyn. Mewn llai nag eiliad, mae'r cyfarpar yn jamio'r cysylltiad rhwng yr amrodyr a'r rheolwr, gan ei wneud yn dda i ddim.Papur newydd: The Sunday Times; 17 Ebrill 2016; Teitl: Monaco hires Cambridge techies to down drones. Y bwriad yw diogelu awyrennau sy'n codi a glanio yn ogystal â diogelu preifatrwydd ei dinasyddion, gwlad lle ceir llawer o baperatsi.

Arf newydd i'r heddlu
Yn 2016 cyhoeddwyd fod Heddlu De Cymru wedi dechrau defnyddio amrodyr i ganfod ac atal drwgweithredwyr.www.walesonline.co.uk; Teiltl: Police force to use drone to help officers carry out work; adalwyd 10 Medi 2016. Ym Medi y flwyddyn honno, yng Ngogledd Dakota, yr Unol Daleithiau,  cynhoeddodd y brodorion fod heddlu'r dalaith yn paratoi i ddefnyddio amrodyr arfog.www.independent.co.uk; adalwyd 10 Medi 2016. Mae'n hollol gyfreithiol iddynt arfogi'r amrodor gyda bwledi plastig, nwy dagrau neu bupur yn ogystal â ffilmio'r cyhoedd.

Gweler hefyd
Awyrenneg
Wicipedia:Geirfa

Cyfeiriadau

Categori:Hofrenyddion